CELEX: 62012TN0141
Language: et
Date: 2012-03-26 00:00:00
Title: Kohtuasi T-141/12: 26. märtsil 2012 esitatud hagi — Pro-Duo versus Siseturu Ühtlustamise Amet — El Corte Inglés (GO!)

9.6.2012   
            
            
               ET
            
            
               Euroopa Liidu Teataja
            
            
               C 165/26
            
         26. märtsil 2012 esitatud hagi — Pro-Duo versus Siseturu Ühtlustamise Amet — El Corte Inglés (GO!)
   (Kohtuasi T-141/12)
   2012/C 165/46
   Hagiavalduse keel: inglise
   
      Pooled
   
   
      Hageja: Pro-Duo (Gent, Belgia) (esindaja: barrister T. Alkin)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: El Corte Inglés, SA (Madrid, Hispaania)
   
      Nõuded
   
   Hageja palub Üldkohtul:
   
               —
            
            
               peatada menetlus kuni kehtetuks tunnistamise menetluse nr 5011 C lõppemiseni;
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 19. jaanuari 2012. aasta otsus (asi R 1373/2011-4) osas, milles keelduti peatamast menetlust kuni kehtetuks tunnistamise menetluse lõppemiseni, või tühistada otsus tervikuna ning
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: musta, valge ja halli värvusega kujutismärk „GO!” klassi 3 kuuluvate kaupade jaoks — ühenduse kaubamärgitaotlus nr 8859712
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: ühenduse kaubamärgiregistreering nr 6070981 kujutismärgile „GO GLORIA ORTIZ” klassi 3 kuuluvate kaupade jaoks
   
      Vastulausete osakonna otsus: rahuldada vastulause
   
      Apellatsioonikoja otsus: jätta kaebus rahuldamata
   
      Väited: Siseturu Ühtlustamise Ameti apellatsioonikoda rikkus õigusnormi, kui ta jättis menetluse peatamata; samuti on rikutud nõukogu määruse nr 207/2009 artikli 8 lõike 1 punkti b, kuna apellatsioonikoda leidis ekslikult, et esineb kahe kõnealuse kaubamärgi segiajamise tõenäosus